ZIEMASSVĒTKI DŽUNGĻOS
MĀCĪBU PALĪGMATERIĀLI SKOLOTĀJIEM

Auditorija: 3. - 4. klase
Tēmas: #džungļi #Ziemassvētki #kultūra #kultūru atšķirības #ģimene #piedzīvojumi  #daba #dabas aizsardzība 
Mācību priekšmeti: dabaszinības, ģeogrāfija, sociālās zinības
1. Diskusija. Atbildi uz jautājumiem! (20min)
a. Dzīve džungļos ir pavisam citādāka nekā Latvijā. Nosauc, tavuprāt, būtiskākās atšķirības cilvēku uzvedībā, dabas daudzveidībā un tradīcijās! 
b. Bērni filmā rīkojās neapdomīgi, pakļaujot sevi briesmām. Nosauc, kādas bīstamas situācijas no filmas tu pamanīji!
c. Kā tu Paulas vietā Akimam izskaidrotu, kas ir Ziemassvētki?
d. Paula ar savu ģimeni katru gadu Ziemassvētkos spēlēja ludziņu. Kādas ir tavas ģimenes tradīcijas Ziemassvētkos?
e. Filmā Pasaules glābēji, lai pasargātu dabu, cīnījas pret nelegālo zelta ieguvi raktuvēs. Kas ir tas, ko tu savā ikdienā vari darīt, lai pasargātu dabu? Nosauc 5 piemērus! 

2. Filmas notikumi norisinās Indonēzijā (skatīt attēlā). Atbildi uz jautājumiem par šo valsti! (5min)
[image: ]

· Kurā pasaules kontinentā atrodas Indonēzija?
a) Eirāzijā
b) Austrālijā
c) Āfrikā
d) Dienvidamerikā

· Kurā siltuma joslā atrodas Indonēzija?
a) Karstajā joslā
b) Mērenajā joslā
c) Aukstajā joslā

· Kurš no šiem okeāniem neapskalo Indonēziju?
a) Klusais okeāns
b) Atlantijas okeāns
c) Indijas okeāns

· Kuri no šiem dzīvniekiem raksturo dzīvo dabu Indonēzijā?
a) Tīģeri, ziloņi, pērtiķi
b) Pingvīni, lūši, vilki 
c) Ķenguri, emu, truši

· Indonēzija ir ... lielākā valsts pēc iedzīvotāju skaita. 
a) 1
b) 4
c) 20
d) 100

3. Noklausies vēlreiz filmas tituldziesmu Viss, ko es šodien vēlos!  Dziesmas fragmentā  ir sajukuši vārdi, tukšajās vietās izvēlies atbilstošos vārdus! (15min)
[image: Intars Busulis un Aija Andrejeva - VISS, KO ES ŠODIEN VĒLOS no filmas “Ziemassvētki Džungļos”]

Katru gadu vēl aizvien
Man kalendārs pie (griestiem/ sienas/ sāniem)
Pilns ar dienām.
Kuras nāk un ātri (skrien/ beidzas/ iet), 
Līdz beidzot pienāk īstā.
Svētku diena.
Ja vien iespējams ir tas, 
Lai labās domas (domas/ vēlmes/ lietas) piepildās.

Viss, ko es šodien vēlos- 
Jā, es vēlos!
Tik tiešām vēlos es!
Lai it neviens nav (bēdīgs/ skumjš/ vientuļš)
Ziemassvētkos, Ziemassvētkos!

Un, ja vien iespējams ir tas,
Lai labās (labās/ kreisās/ visas)  domas piepildās!
Uz kartītes ar zīmuli 
Es uzrakstu, ko (redzu/ gribu/ vēlos),
Un (miskastītē/  pastkastītē/ krājkasītē)  lieku, lieku.

Es tevi šodien gaidu
Ar dāvanām un (nieku,/ smieklu/ prieku)
Kā (īstu/ skaistu/ tīru) baltu sniegu.
Ja vien iespējams ir tas, 
Lai labās domas piepildās.
Un īstie vārdi (parādās/ uzrodas/ atrodas):
‘’Priecīgus tev Ziemassvētkus!”


4. Atrodi un apvelc burtu jūklī vārdus no filmas:
šamanis, kalni, zelts, pērtiķis, ģimene, draudzība, palmas, sienāzis, gari, glābēji,   (10min)

5. Uzraksti, kā tu vēlētos svinēt Ziemassvētkus, ja atrastos džungļos! (10min)

